> hp-ux, oracle	> Change of network interfaces in Oracle 10g RAC	Change of network interfaces in Oracle 10g RAC
Share this:TwitterLinkedInFacebookGoogleMoreEmailPrintRedditTumblrPinterestPocket	Categories: hp-ux, oracle	Tags: crs, rac, vip	VirtaThon conference starts this weekend 7. Vals kwalifikasies - Solidariteit WêreldSolidariteit Wêreld
Tuis › Korrupsie › 7. Vals kwalifikasies
Sedert die skandelike onthullings dat die ANC-woordvoerder Carl Niehaus gelieg het oor sy kwalifikasies, is baie grootkoppe in die regering ontmasker as kwalifikasievervalsers. Hoewel hulle nie regstreeks omkoopgeld ontvang of tenders manipuleer nie, pluk hulle die wesenlike finansiële en ander voordele van hulle posisies uitsluitlik danksy hulle bedrieglike CV’s. Dit geskied dikwels met die volle medewete van hulle hoofde, politieke base en direksies.
Geen skandaal van dié aard was groter as die een van die gewese Minister van Kuns en Kultuur en strugglestaatmaker, Pallo Jordan, nie. In 2014 is daar vasgestel dat Jordan oor die verkryging van sy PhD gelieg het en hoegenaamd geen tersiêre kwalifikasies het nie. Sy val was vinnig en vernederend, want hy is as rubriekskrywer vir Business Day in die pad gesteek. Hy het sy wandade erken en as parlementslid bedank. Terwyl die skandaal ontvou, het die ANC hierdie bedrog steeds uitdagend verdedig.
Meer onlangs het die Hoof van Ingenieursdienste by die Passasierspooragentskap van Suid-Afrika (Prasa), Daniel Mtimkulu, die nuutste slagoffer van hierdie organisasie se talle skandale geword. Mtimkulu het bedank nadat ’n interne ondersoek bevind het hy het ’n growwe wanvoorstelling van sy kwalifikasie gemaak toe hy aangedui het dat hy ’n PhD in ingenieurswese het. Hy het glad nie so ’n graad nie en is nie by die Ingenieursraad van Suid-Afrika geregistreer nie.
Hierdie vlaag van vervalsings was veral erg by die SAUK, waar die gewese raadsvoorsitter, Ellen Tshabalala, en die bedryfshoof, Hlaudi Motsoeneng, onder die skandemakers tel wat die waarheid geweld aangedoen het oor hulle kwalifikasies. By die beleërde SA Lugdiens (SAL) het dit aan die lig gekom dat die waarnemende Hoof Uitvoerende Beampte, Nico Bezuidenhout, en die raadsvoorsitter, Dude Myeni, ook vals kwalifikasies op hulle CV’s gemeld het.
Afgesien daarvan het die voormalige Minister van Samewerkende Regering en Tradisionele Sake, Sicelo Shiceka, gelieg dat hy ’n Meestersgraad het. Die gewese voorsitter van Sanral se raad, Tembakazi Mnyaka, het stil-stil bedank nadat dit aan die lig gekom het dat sy die Meestersgraad in stadsbeplanning wat op haar CV verskyn, nooit behaal het nie.